Xitoy hukumati mamlakat janubiga yaqinlashib kelayotgan po‘rtana tufayli aholining xavfsizligini saqlash bo‘yicha chora-tadbirlar ko‘rmoqda. Sinxua agentligining ma’lum qilishicha, shu munosabat bilan mintaqada poyezdlar harakati to‘xtatilgan hamda maktablar yopilgan. “Linfa” tayfunining yaqinlashishi tufayli Guandun viloyatida yer o‘pirilishi ham kuzatilish mumkin, shu munosabat bilan 15 okrugdagi maktablar ham yopildi. “Chan-Xom” tayfuni esa Chjyetszyan va Futszyan viloyatlariga tahdid solmoqda. Shanxaydan qirg‘oq bo‘ylab ushbu viloyatlarga boradigan barcha yo‘lovchi poyezdlarining harakati bekor qilindi.